kardosdrur/scandi-wiki huggingface dataset:
Allen Cunningham

Allen Cunningham (født 28. marts 1977) er en amerikansk professionel pokerspiller. Han har læst til civilingeniør på UCLA, men det droppede han ud af til fordel for pokeren. Da han var 18, begyndte han at spille på casinoer i Indien. Nu bor han i Ventura, Californien. Allen er gift med Melissa Hayden, der også spiller poker.

Cunningham spiller online poker på Full Tilt Poker, som en del af Team Full Tilt. Han har tidligere været "Red Pro", men i oktober 2006 blev han rykket op til Team Full Tilt sammen med stjerner som Gus Hansen, Mike Matusow og John Juanda. 

I 2005 vandt Allen 2005 ESPN Toyota Player of the Year titlen. Han var tæt på at vinde den samme titel igen i 2006.

World Series of Poker 
Cunninghams bedste turneringsresultat var, da han blev nr. 4 under World Series of Poker (WSOP) Main Event i 2006. Denne placering gav ham $3,628,513. Fra år 2001 – 2007 har han vundet 5 WSOP-armbånd. Her følger en liste: 
 I 2001 vandt han $5.000 Seven Card Stud turneringen, der indbragte ham $201,760. 
 I 2002 vandt han igen et armbånd i $5,000 Deuce To Seven Draw, som indbragte ham $160,200. 
 I 2003 og 2004, var der en pause, hvor Cunningham ikke vandt nogle armbånd, men han vendte stærkt tilbage i 2005. 
 I 2005 vandt han nemlig $725,405 i $1,500 No-Limit Hold’em turneringen. 
 I 2006, samme år som Cunningham blev nr. 4 ved Main Event, vandt han sit 4. armbånd i $1,000 No-Limit Hold’em med rebuy turneringen, som gav ham $625,830. 
 I 2007 vandt han sit seneste armbånd i $5,000 Pot Limit Hold’em, som indbragte ham $487,287. Med 3 armbånd i træk fra år 2005-2007, er han den eneste sammen med Johnny Moss, Bill Boyd, Doyle Brunson og Erik Seidel der har gjort denne bedrift.

Andet 
Den 8. oktober 2007, vandt Cunningham $300,000 i Poker After Dark Mega Match. Den 7. december 2007, vandt han pokerturneringen National Poker League Vegas Open Championship Main Event, hvor han heads-up-besejrede Davis Singer. Dette tjente Cunningham $325.000 på. Den 1. maj 2008, vandt han sin seneste større turnering, da han gik hele vejen i World Series of Poker Circuit Event på Caesars Palace. Her vandt han små $500,000. Samme år ved WSOP Main Event, blev han nr. 117 og tjente dermed $41,816. Her i 2008 er hans samlede karriereindtjening oppe på $10,200,000. Det er kun Jamie Gold, Joe Hachem, Daniel Negreanu og Phil Hellmuth der har vundet mere end Allen. Det gør ham dermed til den 5. rigeste i pokerverdenen. 

Her følger de WSOP titler Allen Cunningham har vundet gennem tiden.

Eksterne henvisninger 

 
 

Pokerspillere fra USA
Personer fra Californien
Rastetæthed

Rastetæthed er det antal rastepunkter der trykkes med på f.eks. papir. Rastetætheden måles i lpi (lines per inch dansk:linjer pr. tomme) eller lpc (linjer pr. centimeter).

Bogtryk
Comedy rock

Comedy rock er et begreb, som bruges til at beskrive rock musik der er blandet med satire og andre former for komik. Denne tendens kan spores helt tilbage til de tidlige dage af rock and roll, hvor en af de mest bemærkelsesværdige eksempler er artisten Sheb Wooley, hvis sang "Purple People Eater" lå som nummer 1 på Billboard hitlisten i 1958, og holdt denne placering i seks uger.  

Mange mainstream rock bands er kendt for at indoperere satire i deres sange blandt andet Bloodhound Gang, Blink-182, Bowling For Soup, Sublime, GWAR, Primus og System of a Down.

Rock er blevet et mål for meget parodisering og flere parodibands har endt med at sælge pladehits, som eksempelvis The Rutles (Beatles-parodi), The Hee Bee Gee Bees og efterfølgende Spinal Tap i USA og Bad News i Storbritannien. "Weird Al" Yankovic anses som den mest succesfulde parodiartist, som i over fire årtier har lavet parodisange, som har solgt mere en 12 millioner albummer, (mere end noget andet comedy band i historien).  

I dansk sammenhæng har Shu-bi-dua bevæget sig indenfor genren, med komiske og satiriske danske tekster til klassiske rock- og posange.

Referencer 

Rockgenrer
Pi Hongyan

Pi Hongyan (kinesisk: 皮红艳, pinyin: Pí Hóngyàn) (født 25. januar 1979) er en kvindelig badmintonspiller fra Frankrig. Hun blev født i Chongqing i Kina.

Karriere 
Pi Hongyan er en af en række talentfulde kinesiskfødte badmintonspillere, der har emigreret fra Kina, delvist på grund af den intense konkurrence om pladserne på det kinesiske badmintonlandshold, delvist på grund af muligheden for at opnå status i sporten i et andet land. For Pis vedkommende bragte det hende til Frankrig. 

Hendes resultater omfatter sejre i damesingle i USA Open Badminton Championships (1999), German Open (2001, 2002), Bitburger Open (2001, 2002), Portugal Open (2001, 2003), Croatian International (2004), French Open (2003, 2004, 2005), Dutch Open (2004), Swiss Open (2005) og Denmark Open (2005). Ved EM i badminton har hun opnået sølv i 2004 og bronze i 2008. Hun tabte i finalen til Kinas Xie Xingfang i den prestigefyldte All-England Championships i 2007. 

Pi har nået kvartfinalen ved hvert af de sidste tre VM i badminton (2005, 2006 og 2007) samt ved OL i Beijing 2008.

Eksterne henvisninger 

Sportsfolk fra Frankrig
Badmintonspillere fra Kina
Badmintonspillere ved sommer-OL 2004
Badmintonspillere ved sommer-OL 2008
Badmintonspillere ved sommer-OL 2012
Joe Hachem

Joseph Hachem (født 3. november 1966) er en professionel libanesisk og australsk pokerspiller. Nu bor han i USA, hvor han i 2005 vandt World Series of Poker (WSOP) Main Event og 7,5 millioner amerikanske dollar.

Privat 
 
Hachem er født i Libanon, men opvokset i Australien sammen med sin bror Tony, hvor familien flyttede til i 1972. I 2002 opgav han en karriere som kiropraktor, fordi han havde en sjælden blodsygdom i kroppen. Derfor begyndte han at spille poker. Joe er gift med Jeanie Hachem. Sammen har de fire børn: Anthony, Justine, Daniel og James.

World Series of Poker 2005 
 
Før han vandt Main Event, blev han nr. 10 i en $1.000 No-Limit Hold'em WSOP-turnering, som gav $25.850. Hachem vandt i 2005 World Series of Poker (WSOP) Main Event. En $10.000 No-Limit Hold'em-turnering, hvor 5.619 spillere deltog. På finalebordet var hans shortstack helt indtil, der kun var tre spillere tilbage. Han havde ikke vundet en eneste pot, men det fik han lavet om på til slut.

Hachem havde ikke kvalificeret via internettet, men derimod betalt buy.in'et på $10.000. Under den store turnering, var Hachem sponsoreret af verdens største spilleudbyder PokerStars.com, der tidligere havde haft WSOP Main Event-vindere (2003 og 2004). Turneringen gav et udbytte på 7,5 millioner dollar.

Efter WSOP 
Ved 2006-udgaven af WSOP Main Event scorede Hachem "blot" lidt under $43.000, da han blev nr. 238. Samme år i en $2.500-Pot Limit Hold'em-turnering blev han nr. 4, da den senere vinder af samme turnering, John Gale, bad beat'ed Hachem. Dog indbragte denne placering ham ca. $90.000.

I december 2006 vandt Joe Hachem sin første World Poker Tour (WPT)-titel, da han på Bellagio Casino i Las Vegas vandt næsten $2,2 millioner. Udover denne titel, har han yderligere vundet $32.000 på WPT. Han har også opnået et finalebord på World Series of Poker Circuit og medvirket i sæson 3 af poker tv-showet Poker Superstars – dog uden succes. Foruden Doyle Brunson, Carlos Mortensen, Scotty Nguyen og Dan Harrington er han ene om at have vundet en WSOP Main Event-titel, samt en WPT-titel.

Næste år optrådte han i Poker After Dark, hvor han vandt $120.000. Her var han oppe imod tidligere Main Event-vindere i form af Doyle Brunson, Greg Raymer, Jamie Gold, Huck Seed og Johnny Chan. I slutningen af 2007 vandt han også PokerStars' APPT Tournement of Champions. Det var en begivenhed, hvor tidligere vindere fra APPT-turneringer deltog. Han besejrede bl.a. Greg Raymer, Chris Moneymaker og Isabelle Mercier, der alle er medlemmer af Team PokerStars Pro.

Den seneste store turnering Hachem har cashet i, var da han var i Europa, og spille European Poker Tour (EPT). Det var 4. sæson han spillede og eventen var sæsonfinalen i Monte Carlo (EPT Grand Final). Her blev han nr. 11 og vandt € 101.000.

Gennem sin ellers korte spillerkarriere, har han vundet over 10.7 millioner dollar.

Eksterne henvisninger 

 
 

Pokerspillere fra USA
Sportsfolk fra Australien
Jerry Yang

Xao "Jerry" Yang (født 1968 i Laos) er en pokerspiller fra Temecula, Californien. Han er bedst kendt fra sin sejr ved World Series of Poker (WSOP) 2007 Main Event.

Jerry Yang begyndte at spille poker i 2005, som amatør. Yang kvalificerede sig til WSOP Main Event, via en $225 satellit på Pechanga Resort and Casino i Temecula. Før WSOP havde han cashet i 4 lokale turneringer.

Liv 
Jerry Yangs navn er egentligt Xao Yang, men bruger Jerry som sit fornavn. I 1968 blev han født i Laos. 2 år efter flygtede hans familie til Thailand, hvor de tilbragte 4 år i en flygtningelejr. Her mistede han en bror og en søster. Som 11-årig i 1979, flyttede familien til USA. For øjeblikket bor Yang i Madera, Californien. Han har en kandidatgrad i sundhed psykologi fra Loma Linda University. Han har tidligere arbejdet som terapeut og socialarbejder. Han er gift og har 6 børn.

World Series of Poker 
Fra finalebordets start, begyndte Yang som nr. 8 ud finalebordets 9 deltagere i chips. Han opgav aldrig at vinde, og til sidst havde han en rigtig stor chipsføring. Jerry Yang slog selv 7 ud af hans 8 modstandere ud. Heads-up var han oppe imod PokerStars’s Tuan Lam fra Vietnam. Jerry Yang spillede selv og var sponsoreret af Full Tilt Poker. Da han så besejrede Tuan Lam, efter 12 timers finalebordsspil, vandt han ikke mindre end $8,250,000. Yang havde lovet, at 10 % eller $825,000 af hans gevinst, skulle gå til 3 velgørenhedsvirksomheder. (The Make-A-Wish Foundation, Feed the Children, and the Ronald McDonald House).

Andet 
I 2008 var det igen tid til World Series of Poker Main Event, og her stillede Jerry Yang op, for at forsvare sin titel. Desværre røg han ud på dag 2b, som ikke gav penge af sig.

Her følger en table over de spillere, som Yang spillede mod på finalebordet i 2007

Eksterne henvisninger 

 
 

Pokerspillere fra USA
Personer fra Californien
Sderot

Sderot er en by i det sydlige Israel, med et indbyggertal (pr. 2007) på cirka 19.300. Byen ligger i landets Syddistrikt, tæt ved grænsen til den palæstinensisk kontrollerede Gazastribe.

Netop beliggenheden tæt ved Gaza har gjort byen til et hyppigt mål for raketangreb fra den militante bevægelse Hamas. 
Disse raketangreb blev blandt andet udløseren til de israelske luftangreb på Gaza i december 2008
I marts 2008 sagde borgmesteren, at befolkningen var faldet med 10% -15%, fordi familier forlod byen i desperation (hjælpeorganisationer siger, at tallet er tættere på 25%). Mange familier har fortsat ikke råd til at flytte ud, eller ikke er i stand til at sælge deres hjem. 

Sderot, der ligger mindre end en kilometer fra Gaza, har mellem 2001 og 2008 været mål for angreb, der har dræbt 13 israelere og forårsaget snesevis af sårede, samt anrettede skader for millioner af dollars, og forstyrret det daglige liv voldsomt. Ifølge MSNBC er; "næsten alle beboere traumatiserede af den hyppige lyd af luft-alarm sirener og eksplosioner fra indkommende projektiler". Alle lokale skoler er blevet befæstet. Fra midten af juni 2007 til medio februar 2008 blev 771 raketter og 857 mortergranater affyret mod Sderot og det vestlige Negev, et gennemsnit på tre eller fire hver dag.

Noter

Eksterne henvisninger 

Byer i Israel
Miskolc

Miskolc er en by i det nordøstlige Ungarn, der med  indbyggere er landets fjerdestørste by efter Budapest, Debrecen og Szeged. Byen er hovedstad i distriktet Borsod-Abaúj-Zemplén. Miskolcs historie går helt tilbage til stenalderen, hvor området hvor den nuværende by ligger allerede var beboet. Byen fik sit nuværende navn i 1173 og fik status som by i 1365.

Historie 

Området har været beboet siden antikken – arkæologiske fund er dateret helt tilbage til neolitisk tid og således er det påvist, at der har været menneskelig aktivitet i området for over 70.000 år siden. Den første kendte beboer var kelteren Cotinus. Området har været beboet af ungarere siden slutningen af det 9. århundrede. Byens navn stammer fra Miskóc-klanen og blev første gang brugt om byen omkring 1210. Miskóc-klanen tabte magten, da kong Karl 1. centraliserede sin magt.

Et slot blev bygget i Diósgyőr (en historisk by, i dag en del af Miskolc) i det 13. århundrede, og var et populært slot blandt kongerne og dronningerne i Ungarn i denne periode. 

Da Ungarn var i krig med det Osmanniske Rige brændte osmannerne Miskolc ned i 1544, og østrigerne gjorde ligeså i 1707, da prins Francis Rákóczi, som begyndte en frihedskamp mod østrigerne, boede i Miskolc på det tidspunkt.

I 1724 blev Miskolc hovedby for provinsen, og byen voksede meget i denne periode. I det 18. og 19. århundrede blev der bygget mange væsentlige bygninger som skoler, kirker og et teater. I 1786 havde Miskolc 14.719 indbyggere, og der var 2.414 bygninger.

Efter 1. verdenskrig steg byen i betydning eftersom Ungarn havde afgivet byen Kassa (Košice), den anden vigtige by i området, til Slovakiet. Miskolc blev centrum for jernindustrien i landet. I 1945 blev de to byer Miskolc og Diósgyőr sammenlagt til én by. Universitetet i byen blev grundlagt i 1949, og mange flyttede til byen i håb om at få arbejde. I 1980'erne boede der mere end 200.000 i byen, som på det tidspunkt var den andenstørste by i Ungarn efter hovedstaden Budapest.

Efter 1990'erne er jernindustrien ikke længere væsentlig for landet og et antal personer mistede jobbet i Miskolc efter nedskæringer inden for denne industri.

I dag er Miskolc en vigtig kulturel by, også for turister. Teatrene afholder en operafestival (Operafestivalen i Miskolc) hvert år. De mest kendte dele af byen er Tapolca (kendt for sine varme kilder), Lillafüred og Diósgyőr.

Demografi 
I 2011 boede der 168.075 mennesker i Miskolc, hvoraf 95,7% var ungarere, 2,2% romaer, 0,3% slovakker, 0,3% tyskere, 0,1% grækere og 4,1% øvrige.

I 1891 havde Diósgyőr 6.537 indbyggere og Görömböly havde 1.482. Miskolc var den tolvtestørste by før 1920 og den sjettestørste efter 1920. Samme år havde Diósgyőr totalt 20.854 indbyggere. Befolkningsrekorden er fra 1985, da byen havde 211.600 indbyggere. Befolkningstallet faldt dog kraftigt herefter som andre steder i Ungarn. I 2005 havde byen 175.701 indbyggere.

Venskabsbyer

Referencer

Eksterne henvisninger 
 Miskolc – Officielt netsted

Byer i Ungarn
Szeged

Szeged er en by i det sydlige Ungarn, der med  indbyggere er landets tredjestørste by efter Budapest og Debrecen. Byen er hovedstad i distriktet Csongrád og ligger ved bredden af Tisza-floden.

Referencer

Henvisninger
Pécs

Pécs er en by i det sydlige Ungarn med  indbyggere. Byen er hovedstad i provinsen Baranya.

Pécs blev, sammen med den tyske by Essen og tyrkiske Istanbul, valgt som europæisk kulturhovedstad i 2010.

Referencer

Henvisninger 

Byer i Ungarn
Nyíregyháza

Nyíregyháza er en by i det nordøstlige Ungarn med  indbyggere. Byen er hovedstad i provinsen Szabolcs-Szatmár-Bereg og er hvert år vært for den store musikfestival Nyírségi Ősz.

Navnet Nyíregyháza er ungarsk for "Fuglenes kirke".

Referencer

Henvisninger 

Byer i Ungarn
Kecskemét

Kecskemét er en by i det centrale Ungarn med  indbyggere. Byen er hovedstad i provinsen Bács-Kiskun og har en historie, der går mere end 5.000 år tilbage.

Kecskemét er venskabsby med den danske by Viborg, og bl.a. også Simferopol på Krim.

Referencer

Henvisninger 

Byer i Ungarn
Orgelbygger

En orgelbygger beskæftiger sig med at bygge pibeorgler. Kunderne er overvejende kirker, men der er også (meget få) eksempler på, at private får bygget orgler.

Orgelbyggeri i Danmark 
I Danmark er der en orgelbyggeruddannelse i snedkerfamilien under erhvervsuddannelserne.

Enkelte danske koncertsale har et pibeorgel, f.eks. i Det Kongelige Danske Musikkonservatorium (tidl. Radiohuset) og i den nye koncertsal i DR Byen.

Orgler fra de danske orgelbyggerier er internationalt efterspurgte, og der er derfor gode muligheder i branchen, selvom den i sagens natur er meget lille – der er under 150 faglærte orgelbyggere i hele Danmark.

Danske orgelbyggere
 Demant orgelbyggeri
 Frobenius Orgelbyggeri
 Lambert Daniel Kastens
 Daniel Köhne
 Marcussen & Søn

Stillingsbetegnelser
Håndværk
Székesfehérvár

Székesfehérvár er en by i det centrale Ungarn. Byen, der har indbyggere, er hovedstad i provinsen Fejér. Det er den 9. største by i Ungarn.

I Middelalderen var Székesfehérvár residens for den daværende ungarske kongefamilie.

Referencer 

Byer i Ungarn
Szombathely

Szombathely er en by i det vestlige Ungarn med  indbyggere. Byen er hovedstad i provinsen Vas og ligger tæt ved grænsen til nabolandet Østrig.

Navnet Szombathely betyder på ungarsk "Lørdagsstedet", hvilket refererer til, at der i middelalderen blev afholdt markeder i byen hver lørdag.

Referencer

Eksterne henvisninger 

Byer i Ungarn
Szolnok

Szolnok er en by i det centrale Ungarn med  indbyggere. Byen er hovedstad i provinsen Jász-Nagykun-Szolnok.

Personer født i Szolnok

 Gizella Tary († 1960)
 Csaba Horváth († 2004), kemiingeniør
 Arpád Račko  († 2015), slovakisk skulptør
 Zoltán Jeney, komponist († 2019)
 Katalin Karikó (1955-) biokemiker
 Ferenc Molnár (1982-), sanger
 Gina Kanizsa (1988-), sanger

Referencer

Henvisninger 

Byer i Ungarn
Tatabánya

Tatabánya (tysk Totiserkolonie) er en by i det nordlige Ungarn med  indbyggere. Byen er hovedstad i provinsen Komárom-Esztergom.

Referencer

Henvisninger 

Byer i Ungarn
Kaposvár

Kaposvár er en by i det sydvestlige Ungarn med  indbyggere. Byen er hovedstad i provinsen Somogy.

I byen findes et universitet, der blev grundlagt i år 2000.

Referencer

Henvisninger 

Byer i Ungarn
Békéscsaba

Békéscsaba er en by i det sydøstlige Ungarn med  indbyggere. Byen er hovedstad i provinsen Békés.

Referencer

Henvisninger 

Byer i Ungarn
Sankt Kyrillos

Sankt Kyrillos var en græsk (byzantinsk) munk, født 827 i Thessaloniki og død 869 mens han var på missionsrejse i det østlige Europa. Kyrillos er især kendt for – sammen med sin bror Sankt Methodios – at have beriget den slaviske kulturkreds med et skriftsprog og det tilhørende, efter ham opkaldte, kyrilliske alfabet.

Helgener
Missionærer
Kyrillos

Kyrillos har flere betydninger:
Kyrillos af Jerusalem (død i 386) –  patriark af Jerusalem og helgen.
Kyrillos af Alexandria (død i 444) – patriark af Alexandria, teolog og helgen.
Sankt Kyrillos – byzantinsk munk, der skabte det kyrilliske alfabet.
Kyrillos Loukaris (1572-1638) – græsk patriark. 
Kirill af Moskva (født i 1946) – russisk patriark siden 2009.
Érd

Érd er en by i det centrale Ungarn med  indbyggere. Byen ligger i provinsen Pest, så tæt på hovedstaden Budapest, at den ofte regnes som en forstad til denne.

Referencer

Henvisninger 

Byer i Ungarn
London Stock Exchange

London Stock Exchange, også kendt som LSE er børsen i London, Storbritannien. LSE blev etableret i 1801, og er en af verdens største børser. LSEs historie går tilbage til 1697 da John Castaing, som havde et kontor hos Jonathan's Coffee-House, publicerede kurser på aktier og råvarer under navnet The Course of the Exchange and other things.

Eksterne henvisninger 

 London Stock Exchange – offisiell hjemmeside

Børser
Stock Exchange
LSE

LSE kan henvise til flere steder:
 London School of Economics
 London Stock Exchange

Eksterne henvisninger 
 LSE på acronymfinder.com
Veszprém

Veszprém er en by i det vestlige Ungarn med  indbyggere. Byen er hovedstad i en provins, der også hedder Veszprém.

Veszprém er hjemby for en af Europas mest succesfulde håndboldklubber, Fotex Veszprém.

Referencer

Henvisninger 

Byer i Ungarn
Zalaegerszeg

Zalaegerszeg er en by i det vestlige Ungarn med  indbyggere. Byen er hovedstad i provinsen Zala og ligger ved bredden af en flod, der ligeledes hedder Zala.

Referencer

Henvisninger 

Byer i Ungarn
Sopron

Sopron (tidligere også kendt under det tyske navn Ödenburg) er en by i det nordvestlige hjørne af Ungarn med  indbyggere. Byen ligger i provinsen Győr-Moson-Sopron på grænsen til nabolandet Østrig.

I 1500-tallet var Sopron centrum for de lutherske reformationskræfter i Ungarn.

Da dobbeltmonarkiet Østrig-Ungarn blev opløst efter 1. verdenskrig, blev det meste af det historiske område Burgenland, som Sopron lå i, udskilt fra Ungarn og en del af Østrig. I Sopron og byens opland, hvor der var flere ungarsktalende end i resten af det primært tysktalende Burgenland, blev der dog i 1921 afholdt folkeafstemningen i Sopron, om byen og omgivelserne skulle forblive i (det nye) Ungarn eller i stedet overgå til Østrig. Det var det eneste sted, hvor de sejrende Entente-magter tillod en folkeafstemning for at afgøre Ungarns grænser. Ved afstemningen stemte knap 73 % af byens indbyggere for tilknytning til Ungarn. I de omliggende landsbyer var tilslutningen mindre stærk. I fem af de omliggende otte distrikter var der størst tilslutning til Østrig, men samlet stemte ca. to tredjedele for forbliven i Ungarn.

Referencer

Henvisninger 

Byer i Ungarn
Eger (Ungarn)

Eger er en by i det nordøstlige Ungarn med  indbyggere. Byen er hovedstad i provinsen Heves. Navnet Eger kommer af det ungarske ord for træet el.

Referencer

Eksterne henvisninger 

 Byens officielle hjemmeside 

Byer i Ungarn
Nagykanizsa

Nagykanizsa er en by i det sydvestlige Ungarn med  indbyggere. Byen ligger i provinsen Zala.

Referencer 

Byer i Ungarn
Szekszárd

Szekszárd er en by i det sydlige Ungarn med  indbyggere. Byen er hovedstad i provinsen Tolna, og den mindste provinshovedstad i landet.

Referencer 

Byer i Ungarn
Salgótarján

Salgótarján er en by i den nordlige del af Ungarn. Byen har  indbyggere og er hovedstaden i provinsen Nógrád.

Venskabsbyer 
  Banská Bystrica, Slovakiet (1975) 
  Kemerovo, Rusland (1975)
  Vantaa, Finland (1977)
  Gliwice, Polen (1991)
  Vigarano Mainarda, Italien (1996)
  Lučenec, Slovakiet (2003)
  Uricani, Rumænien (2010)

Referencer

Henvisninger 

Byer i Ungarn
Hódmezővásárhely

Hódmezővásárhely er en by i det sydøstlige Ungarn med  indbyggere. Byen ligger i provinsen Csongrád, ved bredden af floden Tisza.

Referencer

Henvisninger 

Byer i Ungarn
Jászberény

Jászberény er en by i det centrale Ungarn med  indbyggere. Byen ligger i provinsen Jász-Nagykun-Szolnok, ved bredden af floden Zagyva.

Referencer 

Byer i Ungarn
Körmend

Körmend er en by i det vestlige Ungarn med  indbyggere. Byen ligger i provinsen Vas, tæt ved grænsen til nabolandet Østrig.

Referencer

Eksterne henvisninger 

Byer i Ungarn
Balatonfüred

Balatonfüred er en by i det vestlige Ungarn med  indbyggere. Byen ligger i provinsen Veszprém, på den nordlige bred af Balatonsøen.

Referencer

Henvisninger 

Byer i Ungarn
Cegléd

Cegléd er en by i det centrale Ungarn med  indbyggere. Byen ligger i provinsen Pest, 70 kilometer sydøst for hovedstaden Budapest.

Referencer

Eksterne henvisninger 

Byer i Ungarn
Ózd

Ózd er en by i det nordøstlige Ungarn med  indbyggere. Byen ligger i provinsen Borsod-Abaúj-Zemplén, ved grænsen til nabolandet Slovakiet.

Referencer

Henvisninger 

Byer i Ungarn
Vác

Vác er en by i det nordlige Ungarn med  indbyggere. Byen ligger i provinsen Pest ved bredden af Donau.

Referencer

Eksterne henvisninger
Vac

Vác, en by i Ungarn.
 Valve Anti-Cheat, et computerprogram til at forhindre snyd i spil udviklet af Valve Corporation.
Pápa

Pápa er en by i det vestlige Ungarn med  indbyggere. Byen ligger i provinsen Veszprém og er kendt for sine mange bygninger i arkitektur fra barokken.

Referencer

Henvisninger 

Byer i Ungarn
Gyöngyös

Gyöngyös er en by i det nordlige Ungarn med  indbyggere. Byen ligger i provinsen Heves.

Gyöngyös danske venskabsby er Ringsted.

Referencer

Henvisninger 

Byer i Ungarn
Gödöllő

Gödöllő er en by i det centrale Ungarn med  indbyggere. Byen ligger i provinsen Pest, cirka 30 km nordøst for hovedstaden Budapest.

I tiden under det østrig-ungarske kejserdømme var Gödöllő sommerresidens for kejseren, og paladset kan stadig ses i byen. Det blev blandt andet brugt af Kejser Franz Joseph 1.

Referencer

Henvisninger 

Byer i Ungarn